Aleksandar Vucici spune că Serbia "nu va adera niciodată NATO"
Data publicării:
Președintele Serbiei, Aleksandar Vucici, a declarat, duminică seară, în timpul unei ceremonii de comemorare a celor morți în timpul intervenției NATO din Serbia, în 1999, că țara sa nu se va alătura "niciodată" Alianței Nord-Atlantice. El a vorbit de admiterea Kosovo, pe care Serbia îl consideră parte a teritoriului său, în adunarea parlamentară a NATO.
"Mulţumim - acum ştim că noi nu vom adera niciodată la NATO şi că ne vom apăra şi proteja neutralitatea noastră militară. Iar când îi veţi admite (pe Kosovo - n. red.) în Consiliul Europei, noi vom avea şi pentru asta un răspuns.
S-a zis cu minciunile voastre, sancţiuni împotriva Pristinei şi toate celelalte. Lor le-aţi dat totul şi în schimb aţi pedepsit Serbia pe măsură", a declarat Vucici la Prokuplje, în sudul Serbiei, într-un mesaj pentru ceea ce el a numit "falşii prieteni" ai Serbiei, conform agenției sârbe Tanjug, citată de Agerpres.
"Ei nu ne pot lua dreptul de a trăi pentru ţara noastră şi de a iubi libertatea mai presus de orice", a spus el. Liderul de la Belgrad a mai spus că Serbia "nu va accepta niciodată ca provincia Kosovo să fie separată de ea" și că "va lupta cu tot ce are la dispoziție pentru a-și păstra teritoriul".